******

***Културен календар на Народно Читалище „Пробуда 1904”***

***гр. Горна Оряховица, кв. Калтинец за 2023година***

Нар**о**дно читалище”Пробуда-1904” гр. Горна Оряховица, кв. Калтинец, достойно и последователно следва своето родолюбиво дело.

През всичките години цялата дейност и усилия са насочени към постигане на набелязаните цели и задачи. Години на всекидневна, упорита работа, за да се превърнат мечтите в реалност, да се преодоляват препятствията и да се раждат нови мечти. Ръководството се стреми да усети пулса на духовните интереси , да превръща читалището в дом за всички, които търсят културно поприще.

**Библиотеката** от създаването си и до днес е сърцевината на читалищната дейност - основна, неразделна и последователна част. Събира, съхранява и предоставя за ползване библиотечния фонд, извършва библиотечно – информационно обслужване. Съдейства за повишаване социалната интеграция и осигурява електронен достъп до информация. Библиотечния фонд достига 11 508 тома художествена и отраслова литература. А от няколко години библиотеката се радва на честите гостувания на децата от ДГ „Елена Грънчарова”, филиал „Детски свят”гр. Горна Оряховица, кв. Калтинец Тези дни се превръщат във забавни детски празници, изпълнени с песни, стихове и много усмивки

Народното творчество споделя съдбата на всяко голямо културно наследство,

то живее не само във времето , в което е създадено, но се превръща в достояние на всички следващи поколения.

Прегърнало възрожденските пориви на основателите, народно читалище „Пробуда-1904” ревностно пази и съхранява тази тъй българска институция.

Неизменило в годините и днес продължава да бъде храм на просвещение и

култура. С българските традиции и обичаи възпитава в родолюбие и събужда националното съзнание и гордост. Отваря сетивата на своите участници към великите произведения на човешкия дух и гений.

**Българският календар има голямо многообразие от празници, обичаи и обреди. В тях е заложено богатството на нашата народна култура, съчетаваща древни традиции и вярвания.**

**Така и в културния календар на нашето читалище присъстват зимни, пролетни и есенни празници и обичаи.**

***1.******„Хайде, нека е берекет”*** *– честване традиционния празник Трифон Зарезан. Свети Трифон е покровител на лозарите и винарите. Основният обреден момент е зарязването на лозите за обилен гроздов плод. Лозите се пръскат със светена вода и се благославят за плодородие и берекет. Избира се цар на лозята , след което се прави обща богата трапеза.*

***14 февруари 2023г.***

***2.******„Да се засмее Баба Марта*** *”- празникът на баба Марта е символ на пролетта и пожелание за здраве. Детски празник, посветен на традиционната българска мартеница. За този ден организираме празник , на който поздравяваме децата , връзваме шарени мартеници, които грейват по ръцете на нашите малки танцьори - с пожелание да са здрави и пъргави през цялата година.*

***1ви март 2023г.***

***3****.* ***Самодейното изкуство, пазител на българщината*** *– отколешна традиция е , когато се закичваме с червено белите символи на този ден да отбележим Деня на любителското художествено творчество - Ден на самодееца. Празнично и вълнуващо , на който присъстват бивши и настоящи самодейци, художествени ръководители.*

***1ви март 2023г.***

***4****.* ***“Ой, Лазаре, Лазаре ”****- народен обичай за здраве, плодородие и благополучие на дома. Участват децата от танцов състав „Земляци” при НЧ”Пробуда-1904” Г. Оряховица, . Лазаровден, това е празник на младостта, на пукналата пролет. Той е химн на човешкото трудолюбие . По стар обичай да дадат своята благословия на труда на стопаните, тръгват нашите девойки с пъстри лазарски премени .*

***8 април 2023г.***

***5.* *Великден*** *Ден , в който се възкръсва надеждата, ден на вярата, че доброто се възражда и винаги тържествува. Заедно с децата от детска градина „Елена Грънчарова” филиал „Детски свят „ кв. Калтинец организираме празнично тържество под наслов „Христос Возкресе „*

***12 април 2023г.***

***6.******„Върви народе възродени****” –участия на самодейците от НЧ”Пробуда-1904” Г.Оряховица , в прояви по повод 24-май, Ден на българската просвета и култура . Творческа среща на читалищни дейци и самодейци.*

***23 май 2023г.***

***7.Участия на самодейните състави*** *– Квартет „ Калатина” и детски танцов състав „Земляци” на читалището в празничните прояви на община Горна Оряховица.*

***Май, юни 2023г.***

***8.******Откриване творческия сезон*** *на читалищните състави*

***2 ри октомври 2023г.***

***9.******„Поклон пред делото на народните будители”-*** *творческа среща с читалищни дейци и самодейци . На този ден читалище”Пробуда-1904” посреща празника с открита изложба –„Начало, история, традиции”, която всяка година се попълва с призовете на читалищните състави.*

***1ви ноември 2023г.***

***10.*** ***Празник на Християнското семейство****. На този ден организираме тържество, съвместно с детска градина „Елена Грънчарова”, филиал „Детски свят”кв. Калтинец ,на който ще поздравим млади семейства , както и онези с дългогодишен семеен живот - в храм „ Св. Иван Рилски”*

***21 ноември 2023г.***

***11. „Стани, стани Нине****”- народен обичай „Коледуване”, участват децата от Детския танцов състав при НЧ”Пробуда-1904”Г.Оряховица Всяка година в дните преди Коледа, коледарите от Детски танцов състав, поздравяват жителите с Народния обичай „Коледуване****”****..*

***21 декември 2023г.***

***12.”Коледен благослов”-*** *празничен Коледен концерт в храм”Св. Иван Рилски” Поднасяме своите благопожелания за Коледните празници и настъпващата Нова година- да бъде още по-щедра и по щастлива. Участват самодейните състави от читалището.*

***22 декември 2023г***

***Участия на Квартет „Калатина” и Детски танцов състав ”Земляци” в мероприятия извън общината:***

***Читалище „Пробуда-1904”гр. Горна Оряховица, кв. Калтинец*** *е носител на една високохуманна, съвременна ценностна система, на изконни добродетели.* *118 години читалището съхранява най-доброто от националните ни традиции, възрожденския ентусиазъм, стремежа за просветителска , творческа и артистична изява. Столетието на нашето читалище е наситено с духа на творческия порив, а той винаги е насочен към бъдещето, към още и още години напред!*